ذاتی زندگی

ذاتی زندگی کسی بھی فرد کی نجی زندگی کو کہتے ہیں۔ ایک ایسی حالت جس میں کسی کا اختیار اس کی زندگی اور ذاتی تعارف تک محدود رہتا ہے اور وہ اپنی زندگی میں ان کا مختار ہوتا ہے۔

شکاری لوگوں کے علاوہ ماقبل دور جدید کے زیادہ تر لوگ اپنی زندگی میں بنیادی ضروریات جیسے کھانا اور رہائش تک محدود تھے۔ وہ پورے دن کھیتی کرتے تھے اور ان کے پاس تفریح کا موقت بہت کم ہوتا تھا۔ اس زمانہ میں لوگ اپنے سماج یا تنظیم میں اپنے اختیار کی بجائے ضروریات کی بنا پر سماجی شراکت داری میں مشغول ہوتے تھے۔ اور ایسی جگہوں پر نجیت مفقود تھی۔

دور جدید میں ذاتی زندگی کا تصور مغربی دنیا کے لیا گیا ہے۔ جدت پسند لوگ اپنے پیشہ ورانہ زندگی اور ذاتی زندگی کو الگ الگ کرتے ہیں اور پیشہ اور ذاتی اندگی میں ایک توازن قائم رکھتے ہیں۔

پیشہ ورانے زندگی یا کام کے علاوہ انسان کی ذاتی زنگی کی ترجیحات، پسند نا پسند اور اختیارات بالکل الگ اور بسا اوقات بر عکس ہو سکتے ہیں جیسے ہابی، ثقافتی دلچسپیاں، آرائش و زیبائش، بناو سنگھار، پہناوا، ساتھی اور دوست وغیرہ مختصرا یہ کہ انسان فارغ اوقات میں آزادانہ طور پر جو بھی کرتا ہے وہ اس کی ذاتی زندگی کہلاتی ہے۔ مثال کے طور ایک شخص کسی موبائل کی کمپنی میں کام کرتا ہے مگر اس کا اپنا ذاتی موبائل کسی اور کمپنی کا کہے۔ یا کوئی شخص اپنے فارغ اوقات میں مسلسل ٹی وی دیکھتا رہتا ہے۔ مذہب، ماہر اخلاقیات اور واعظین ذاتی زندگی کے اصول مرتب کرتے ہیں اور بہتر سے بہتر زندگی گزارنے کے طریقے بتاتے ہیں۔

مغربی ممالک جیسے ریاستہائے متحدہ امریکا، کینیڈا اور یورپ میں نجیت کو بہت زیادہ اہمیت دی جاتی ہے اور فرد کی نجیت کا احترام کیا جاتا ہے۔ نجیت میں معلوماتی نجیت اور فیصلہ کی نجیت دونوں شامل ہیں۔ ایک فرد اپنی زندگی کی نجی معلومات دوسروں سے الگ رکھنا چاہتا ہے اور لوگ بھی کسی کی نجی زندگی میں بے جا دخل نہیں دیتے ہیں اور نہ کسی کی نجی معلومات کے حصول میں کوشاں رہتے ہیں۔ فیصہ کرنے میں فرد خود کو آزاد محسوس کرتا ہے اور اس کا کسی کا دباو نہیں ہوتا ہے۔

حوالہ جات 

ذاتی زندگی
فلسفہ حیات
ویکی ڈیٹا سے مطابقت رکھنے والی مختصر تفصیل